
DISSERTATIO  MEDICA 


I N  A  t)  G  U  R  A  L  I  S, 


DE 


NUTRITIONE  ECETUS. 


JOANNE  BARPvON,  Auctore. 


Enere  fascunda,  ovum  per  tubas  Fallo- 


^  pianas  in  uterum  dimittitur.  Quid  autem 
accidit  aliud,  ovo  in  uterum  dimisso,  vel  quo 
pacto,  indies  crescens  accipiat  nutrimentum,  ute¬ 
ro  nondum  affixum,  fere  omnino  ignoramus. 
His  igitur  praeteritis,  utero  in  statu  graviditatis 
provectioro,  animum  adhibeamus,  quoniam  de 
observationibus,  primis  in  diebus  a  conceptu  fac¬ 
tis,  inter  omnes  satis  convenit,  nihil  pro  certo 
habendum.  Tunc  enim  temporis  vix  aliquid 
tam  mutatur j  ut  concepisse  agnoscas. 


A 


Tempore 

Tempore  graviditatis  expleto,  foetum  in  qua-  ^ 

# 

tuor  membranis  inclusum  invenimus. 

Prima  et  extima,  tenuis  et  villosa,  superfi¬ 
ciem  externam  placentse  obtegit.  Utero  propria 
est,  et  faciei  toti  interna  ejus,  tam  textu  cellu¬ 
lari  quam  vasibus  exiguis  adneetitur,  Elaee  est 
depdua  vera^  vel  chorion  spongiosum^  ut  alii  di¬ 
cunt. 

Proxima  huic  est  decidua'  rejiexa^  a  Doctore 
Hunter  ita  nominata.  Haec  priori  similis  est,  et 
eam  inter  et  verum  chorion  se  reponit. 

I 

i 

Tunica  tertia,  verum  chorion  dicta,  alba  est 
et  pellucida,  priori  firmior,  internam  tegit  pia- , 
cent^e  superficiem  fcDetui  obversam,  et  amnio,  epe 
textus  cellularis,  cohsei^et. 

Involucrum  foetui  proximum,  cimnios  nomi¬ 
natum,  membrana  est  tenera,  levis,  prioris  ad- 
iiistar,  robustior  tamen  quam  reliquae  foetus  tu¬ 
nicae.  Sub  placenta  h^ret,  et  funi  umbilicali 
tegmen  externum  suppeditat.  Liquore  anmii 
'  repletur,  in  quo  innatat  foetus. 

Funiculus 

Funiculus  umbilicalis,  foetum  inter  et  ma¬ 
trem  commeatum  *formaL  Arteriis  binis  et  vena 
constat,  arteriis  in  spiras  circa  venam  se  contor¬ 
quentibus.  In  placentam  funiculus  margini  pro¬ 
prius,  quam  medio  se  immittere  solet. 

Mox  post  conceptionem,  lymphoe  coagulabilis 
aliquantum,  in  uterum  effunditur  *.  In  hanc 
uteri  vasa  ramos  dimittunt,  ita  ut  vascularis  fiat 

I  _ 

i  membrana,  cavum  uteri  obducens.  Eodem  tem- 
pore,  villi  ex  quadam  parte  superficiei  ovi  emer- 

r 

gunt,  qui,  cum  membrana  ante  dicta,  ad  pla¬ 
centam  conficiendam  junguntur.  Placenta  massa 

I 

est  vascularis,  fcetui  per  funem  umbilicalem,  et 
j  utero,  ope  decidua  et  vasorum,  adjuncta.  Ple¬ 
rumque  formam  habet  circularem,  et  uteri  fundo 
i  cohseret.  Facies  quas  uterum  respicit  in  lobos 
dividitur,  quae  foetui  propior  levis  est,  nisi  in  ea 
parte  ubi  vasa  umbilicalia  promineant. 

Omnes  homines  qui  nutritioni  fetus  animos 
incubuerunt,  summa  ope  nisi  sunt  fabricam  do¬ 
tesque  placentae  perscrutari.  Foetus  enim  in  u- 
tero.  alimentum  ipsius,  nullo  alio  modo  accipere 

A  2  potest^ 


*  Hunter  on  the  Animal  CEconomy. 

potest,  nisi  a  liquore  in  amnio  conteMo,  vel  a 
'  placenta.  Functiones  autem  et  structura  'hujus 
organi  nuper  tantum  detecti  fuerunt.  Unde,  tot 
sententiae  diversae,  quae  tam  diu  majorum  ingenia 
de  foetus  nutrimine  torserunt,  et  etiam  nunc 
forte,  in  his  riSagis  deteg^dis,  quam  in  aliquid 
novi  inveniendo,  scientia  nostra  profuit. 

Quondam  permagna  lis  erat  inter  medicqs, 
,de  nexus  modo  inter  uterum  et  placentam.  Con¬ 
tendebant  quidam,  sanguinem  a  matre  ad  foetum 
vasis  continuis  perferri,  vel  ramulos  arteriarum 
uterinarum  in  venae  umbilicalis  extremitatibus 
terminare,  dum  arteriae  umbilicales  in  venas  ute¬ 
rinas  continuarentur ;  alii,  vasorum  umbilicalium 

fines  in  utero  desinere,  et  liquores  resorbere,  eo- 

; 

dem  modo  quo  radices  plantarum,  in  terra 
rentes.  Ex  his  opinionibus,  res  haud  difficilis 
erat  nytritionem  foetus  explicare.  Indagines  au¬ 
tem  accuratiores,  de  placentae  fabrica  docent, 
vasa  foetus  nec  cum  matris  inosculare,  neque  in 
utero  terminare. 

Placenta  utero  adnectitur  membrana  vas¬ 
culosa,  vasisque  permagnis,  quge  ex  hoc  ad  il- 

i 

lam, 


DE  NUTRITIONE  FGETUS. 


5 


lam  procedunt.  Vir  celeberrimus,  Joannes  Him«^ 
ter,  putat,  neminem  ante  semet  hunc  nexum 
demonstrasse  Noortwykius  autem,  in  libro 
ejus  de  Utero  Humano  Gravido,  anno  1743  . 
scripto,  eandem  structuram  clarissime  depinxit.  • 
Ille  uterum  gravidum  cera  implevit,  et  cum  in 
cavum  ejus  inddisset,  phsenomena  a  se  observata 
verbis  sequentibus  notat.  Sic  f  passim  ovum 
utero  h^sisse  vidi ;  attamen  circa  placentam 
nexus  iste  quodammodo  differebat,  quantumvis 
enim,  et  haec  pari  ratione,  mediante  cellulosa  va- 
sisque  adligaretur  utero.”  Idemque  auctor,  iii 
alio  loco,  planius  declarat,  superficiem  placentae 
nullibi  uterum  tangere,  nisi  per  membranam  cel¬ 
lulosam  tectam,  aut  vasa  quae  ex  placenta  in  ute¬ 
rum  porriguntur ;  et  dein  concludit  ille,  “  Nihil 
proinde  ex  praesenti  observatione,  tum  ex  supra-^ 
dictis  evidentius  quam  quod  placentae  utero  non 

insinuetur  per  ultimas  capillares  vasorum  suorum 

* 

extremitates,  uti  existimarunt  viri  quidam  erudi¬ 
tissimi  P.  Stalpartius  etiam,  qui  anno  1687 
multa  de  circuitu  sanguinis  in  placenta  scribebat, 

negat,^ 

^  Animal  CEconomj, 
f  De  Utero  Gravido,  §  7.  p.  10. 

J  Ibid.  §  16.  p.  14. 

negat,  “  tam  diu  jam  admissam  foetus  cum  ma¬ 
tre  circulationem  et  affirmat,  ne  guttulam 
quidem  sanguinis  a  matre  in  foetum  et  vice  versa 
transiret*”  Ad  hanc  opinionem  adoptandam 
cera  liquefacta  in  arterias  umbilicales  injecta,  et 
per  venam  redeunte  ducebatur  Noortwykius 
•  quoque,  post  validissimam  impletionem  vasorum 
matris  per  arteriam  iliacam  testatur,  nihil  injecti 

liquidi. 


De  Nutrit.  Fcetus  Exercit.  §  13.  p.  i8. 

f  Loc.  fup.  cit. 

:|:  Si  aqua,  vel  cera  liquefacta,  in  arterias  umbi¬ 

licales  fjphonis  ope  injiciatur,  omnis  fere  a  convexa, 
uteroque  affixa  placentae  parte  effluet :  Quod  experi¬ 
mentum  plane  adversariis  videtur  favere.  Haud  du¬ 
bie  enim  hanc  per  illa  effundi  dicent  foraminula,  per 
quae  sanguis  ex  eorum  opinione,  dum,  cum  maternis 
essent  unita,  a  foetu  transit  in  foetam,  et  vice  versa, 
quod  tamen  nego  ;  et  praeterea  experimentum  hoc 
non  usque  procedit,  imo  ne  guttula  quidem  effunde¬ 
tur,  si  placentae  convexa  pars  tempore  partus  a  matris 
nimis  vehementibus  nixibus,  foetus  calcitrationibus, 
aut  obstetrice  divellente  non  lacerata,  posteave  ab  a- 
liis,  aut  denique  ab  anatomico  in  expurgando  sanguine 
non  incaute  tractata  sit,  verum  omnis  aqua  levi,  con- 
tinuaque  manuum  pressione,  per  venam  redibit. ”7— 
Nutrit.  Fat,  Exercit.  §  18,  p.  21. 

iiquidi,  vel  in  fune  umbilicali,  vel  in  fcetu  cerni 

s 

potest  Ex  his  supradiclis  argumentis,  tum 
ex  eis  quas  postea  notanda  sunt,  abunde  patet, 
nullas  anastomoses  inter  vasa  foetus  atque  matris 
existere,  sed  ut  verbis  Stalpartii  utar,  “  proprium 
esse  foetus  sanguinem  qui  per  placentam  circu¬ 
latur,  ac  proinde  aliam  esse  matris,  aliam  foetus 
circulationem  fd’ 

E  TEXTU  cellulari,  ramulisque  vasorum  um¬ 
bilicalium,  placenta  maxime  conflatur.  Arteria 
permagnas  uterinae,  decidua  perforata,  in  sub¬ 
stantiam  ejus  se  implantant,  et  sanguinem  in  cel¬ 
lulas  effundunt.  E  cellulis  venas  uterinas,  mag¬ 
nis  oribus,  ut  in  pene  oriuntur ;  sanguine  ma¬ 
terno  sic  ab  arteriis  ad  cellulas,  a  cellulis  in  ora 
venarum,  denique  in  matris  circulationem  trans- 
eunte.  Foetus  sanguis  per  ramos  minutissimos 
arteriarum  umbilicalium  in  placentam  diffunditur, 
qui  in  venae  extremitatibus  sodalis,  eodem  modo 
quo  arteriae  pulmonalis  rami,  supra  aspera  arte¬ 
riae  cellulas  terminantur. 


Quadam 

*  De  Utero  Gravide,  p.  loi. 
t  De  Nupit.  Fcetiis  Exercit.  f  46.  p.  50. 

QuiEDAM  argumenta  jam  adduxi,  ad  talem 
cursum  sanguinis  in  placenta  demonstrandum  ; 
sed  si  desiderentur  plura,  ad  hanc  rem  illustran¬ 
dam,  et  ad  nullum  directum  commeatum  foetum 
inter  matremque  ostendendum,  his  sequentibus 
animum  adjiciamus. 

1.  Si  sanguis  genetricis  in  foetum  et  vice  versa 
transiret,  omnino  necesse  est  vita  matris  niti 
foetum  ;  matre  autem  a ,  vulneribus  exsangui, 

'  foetus  nec  sanguinem  ejus  amittit,  neque  quid 
incommodi  accipit ;  fed  funiculo  resecto  foetus 
statim  moritur,  sanguine  exhausto,  matre  adhuc 
incolume. 

t 

2.  Si  vasa  umbilicalia  cum -uterinis  conjuncta 
essent,  et  sanguis  matris  per  foetum  circulare¬ 
tur,  hujus  sanguis  ejusdem  naturse  esset  ac  illius. 
Sanguis  autem  foetus  sanguine  materno  longe 
fluidior  est.  Hanc  observationem  acutam  P.  Stal- 
partius  nobis  tradidit  quam  experimenta  che- 
mica  eximii  Fourcroy  nuper  luculenter  demon¬ 
strarunt.  Ille  invenit  materiem  qus  sanguini 
colorem  impertit,  abundantiorem  esse  in  foetu 

quam 

De  Nutrit.  Foetus  Exercit.  §  34.  p.  36. 

quam  in  matre,  et  porro,  sanguinem  foetalem 
nihil  fibrinse  vel  acidi  phosphorici  habere 

Experimenta  hujusmodi  multum  valerent 
nutritionem  foetus,  dotesque  placentae  elucidare  ; 
plurima  autem  adhuc  desunt,  antequam  aliquid 
pro  certo  de  eis  eruere  possimus.  Ex  his  tamen 
verum  fit  istud,  quod  initio  dixi,  ne  guttulam 
quidem  sanguinis  materni  in  foetum  transire. 
Eodem  tempore  observatu  dignum  est,  foetus 
sanguinis  circulationem  longe  esse  crebriorem 
quam  matris,  quod  non  accideret  si  sanguis  a 
matre  ad  foetum  vasis  continuis  transferretur-. 

His  exemplis  allatis,  ad  probandum  vasa  foe¬ 
tus  haud  cum  vasis  matris  unire,  insuper  addi 
potest,  (quod  ante  dictum),  ceram  liquefactam  in 
arterias  umbilicales  injectam,  per  venam  redire, 
dum  arteriae  vena^que  uterinae  sine  fune  implean¬ 
tur.  Hinc,  profluvium  sanguinis  a  vasibus  ute- 
linis,  placenta  adhaesione  direpta ;  hinc  etiam, 
funiculo  resecto  et  placenta  adhuc  adhaerente, 
nihil  sanguinis  emittitur,  nisi  is  qui  in  vasis  foe^ 
tus  contineatur. 

B  '  Ex 

^  Annales  de  Chemie,  tom.  y. 

Ex  his  omnibus  clare  monstratur,  sanguinis 
cursum  in  placenta  duplicem  esse,  alterum  ma¬ 
tri,  alterum  foetui.  Nunc  igitur  de  usibus  hu- 
jusce  structurse  qussstio  est,  vel  quamobrem  san¬ 
guis  partus  ad  circulandum  in  placenta  per¬ 
fertur. 

Sanguis  per  venas  ab  omni  parte  corporis 
redux,  multum  immutatur,  subfusci  coloris  est,, 
et  parum  idoneus  vitse  sustentandae  ;  sed  per 
pulmones  iterum  transmissus,  rubet,  arteriosus 
fit,  et  mutationes  tales  subit,  quibus  his  muneri¬ 
bus  fungatur,  qu^e  animantium  sanitati  adeo  sunt, 
necessaria.  Nuperis  experimentis  etiam  comper¬ 
tum  habemus,  aerem  purum  actui  ovis  incuban¬ 
di  maxime  valere,  et  vix  dubitandum^,  quin  ^que 
necessarium  esse,  foetui  in  utero,  ac  pullo  in  ovo. 
Sed  probato  nihil  sanguinis  materni,  in  foetum 
et  vice  versa  transire,  ideoque,  sanguinis  foetalem 
nullam  commutationem  in  pulmonibus  maternis 
subire,  ut  antea  credebatur,  quomodo,  aut  quo- 
in  loco,  sanguis  foetalis  arteriosus  fit,  et  vitae  ido¬ 
neus  sustentandae  ? 

P.,  S TAU p ARTIUS,  de  hac  re  aiTatus,  multis 

r  ationibus 

rationibus  concludit,  sanguinem  foetalem  per  pla¬ 
centam  circumagi,  ut  illic  ab  aere  in  cellulis 
seu  spongiosas  placentae  substantia  temperetur  et 
refrigeretur  quare  contendit  ille,  placenta  al¬ 
terum  foetui  pulmonem  dici  meretur  f.  Placen¬ 
tam  hoc  officio  fungi,  certiores  facti  sumus,  ex¬ 
perimento  ingenioso  Doctoris  Jeffray,  qui  inve¬ 
nit  sanguinem  in  arteriis  umbilicalibus  contentuin, 
sanguinis  venosi  instar  nigricare,  dum  iste  per  ve¬ 
nam  ad  foetum  manans  vivide  florebat  De¬ 
hinc  colligere  fas  est,  sanguinem  fmtalem  per  pia- 

I 

centam  circulare,  eandem  ob  causam  qua  sanguis 
adulti  per  pulmones  defertur,  nimirum  ut  arte¬ 
riosus  fiat,  et  vitae  aptus  sustinendae, 

( 

"  4 

Placenta  foetui,  igitur,  munere  pulmonum 
in  respirantibus  fungitur.  Per  'vasa  uterina  san¬ 
guis  maternus  vitae  aptus  defertur,  et  partus  san¬ 
guini  per  ramos  minutissimos  umbilici  arteriarum 
dimisso,  aliquid  vivificans  impertit,  eodem  modo 
forsan  quo  fluidum,  in  quo  immerguntur,  pis¬ 
cibus.  Hanc  sententiam  docet,  quoque,  funi- 

B  2  culi 

^  De  Nutrit.  Foetus  Exercit.  §  20.  p.  22. 

-j;  Ibid.  §  21.  p.  22. 

t  Med.  Diss.  Inaug.  De  Placenta,  p.  41.  . 

culi  premendi  effectus,  quo  foetus  moritur  tem¬ 
pore  breviori,  quam  ex  nutrimenti  defectu  acci¬ 
deret. 

P.  Staupartius,  quanquam  concedebat,  par¬ 
tus  sanguinem  commutationem  aliquam  in  cel¬ 
lulis  placentse  subire,  alimentum  ejus  per  funi¬ 
culum  advenire  negat,  et  affirmat,  eum  omnem 
materiem  nutritionis  ejus  per  os  accipere. 

Ad  hanc  doctrinam  stabiliendam,  multa  argu¬ 
menta  adhibita  fuerunt.  Dicitur,  os  foetui  hiare  ^ 
liquorem  amnii  in  ejus  ore  et  ventriculo  reperiri ; 
eum  in  amnio  faeces  alvinas  deponere,  quae  postea 
haud  raro  in  ventriculo  inveniuntur  ;  et  porro 
liquorem  amnii  naturam  habere  blandam,  et  ad 
alendum  idoneam. 

Vix  necesse  erit,  alia  argumenta  ad  hanc  o- 

t 

pinionem  confirmandam  adducta,  enumerare ; 
campus  enim  nimium  latus  foret,  si  ad  singula 
descenderem.  '  Liceat  nunc,  igitur,  pauca  de  eis 
qu^  obstant  dicere. 


1.  Foetus 

1.  Foetus  non  rarissime  absque  ore,  etiam- 
que  capite  nati  fuerunt,  quorum  in  ventriculis 
intestinisque  fluidum,  liquori  amnii  simile,  re¬ 
pertum  fuit.  Unde,  quseso,  hoc  fluidum  deri¬ 
vatur  ?  Saltem  a  liquore  amnii  in  ventriculum 
per  os  admissum  oriri  potuerit.  Huic  vero 
objectum  est,  exempla  prostare,  ubi  foetus  in 
lucem  editi  fuerunt,  sine  vasis  umbilicalibus, 
vel  certe  his  abruptis  ante  tempus  pariendi.  C. 
Stalpartius  *  exempla  protulit  duo  hujusmodi ; 
primo  in  quorum,  nulla  funis  umbilicalis  vesti¬ 
gia  adfuerunt,  (saltem  sic  parentes) ;  deerat  e- 
tiam  umbilicus,  ejus  autem  in  loco  macula  ro¬ 
tunda  apparebat.  Alterum  exemplum  enarrat 
ille,  ex  auctoritate  D.  Chatton,  Chirurgi  Mon- 
targensis  f,  qui  foetu  excluso,  nullum  funiculum 
umbilicalem  reperiebat.  Mox  igitur  ad  ipsum 
infantis  umbilicum  inquisivit,  quem  eodem  plane 
modo  se  habere  inveniebat,  quo  in  trium  quidem 
hebdomadarum  infante  esse  solet.  Sed  etiam  hoc 
in  exemplo  funiculus  placentas  adligatus,  una  cum 
secundis,  in  utero  inveniebatur.  Quanquam  igi¬ 
tur  his  exemplis  fidem  daremus,  quis  dicat,  quo 

tempore 

^  Obs.  Rarior.  Obs.  xxxii.  P,  327. 

f  Ibid.  In  Obfervat.  xxxii.  ?■  329- 

tempore  funiculus  ab  ipsius  foetus  ventre  direp 


tus  fuerit.  Praeterea  satis  constat,  liberam  per 
placentam  et  funem  umbilicalem  circulationem 
vitm  foetus  adeo  esse  necessariam,  ut  transitu 
sanguinis  impedito,  foetus  aeque  cito  moritur,  ac 
trachea  compressa  postquam  in  lucem  editus. 
Haec  qui  diligenter  perpendet,  facile,  ut  opinor, 
fatebitur,  nihil  pro  certo  ex  exemplis  supra  me¬ 
moratis  concludendum  esse, 

2.  Ex  experimentis  chemicis  certiores  fadi 
sumus,  liquorem  amnii  ex  aqua,  parvulo  cum 
albumine,  et  quibusdam  salibus,  consistere 
Unde  mihi  videtur,  fluidum  esse  ad  alendum 
foetum  penitus  impar.  Nullum  enim  animal  pin« 
guesceret,  ut  foetus  in  utero,  si  nihil  aliud  vitam 
ad  sustentandam  pr^ter  fluidum  aquosum  habe« 


bat. 


3.  Foetus  non  infrequens  in  lucem  editi  fue¬ 
runt,  liquore  amnii  corrupto,  qui  nihilominus 


nihi! 


8.  Water. 


Thomson ’s  Ciiemistry,  Vol.  IV, 

E? 


I  nihil  incommodi  acceperunt.  Interdum  etiam 
humor  amnii  fuscus  turbidusque  invenitur,  dum 
fluidum  in  ventriculo  pallidum  et  pellucidum, 
est. 

Dum  igitur  invictis  argumentis  ostendi,  foetum 
in  utero  per  os  haud  nutriri,  nunc  necesse  est  me 
I  breviter  perstringere  doctrinam  eorum,  qui  exis-^ 
timant  foetum  nutrimentum  ejus  accipere,  liquo» 

:  rem  amnii  per  cutem  resorbendo,.  Difficultates 
autem  hanc  opinionem  prementes,  seque  validx 
sunt  ac  ex  priori  obstantes. 

Si  haec  argumenta,  qu^  a  dotibus  liquoris  am^ 
nii,  vel  in  statu  naturali,  vel  in  statu  corrupto, 
deduci  possint,  alicujus  erant  momenti  ad  sen¬ 
tentias  eorum  refellendas,  qui  credunt,  foetus 
alimentum  per  os  advenire,  in  pr^senti  casu 
haud  minus  valida  sunt.  Pr^terea  epidermis  na¬ 
tantis  in  amnio  foetus,  viscida  et  caseosa  materie 
oblinitur,  per  quam  liquor  amnii  minime  aptus 
permeando  videtur. 

Ex  his  igitur  modo  propositis,  tuto  licet  con¬ 
cludere,  liquorem  amnii,  (quibuscunque  aliis 

muneribus 

muneribus  fungatur),  minime  nutrimini  foetus 
destinari.  Eodem  tempore  notatu  dignum  est, 
nullum  exemplum  firma  auctoritate  comproba¬ 
tum  prostare,  ubi  foetus  in  lucem  editus  fuerit, 
cui  funis  umbilicalis  defuit.  -Ad  placentam  igitur 
recurrere  necesse  est,  quippe  nullo  modo  alio 
foetus  nutriri  potest, 

Jampridem  functiones  quaedam,  hujus  orga¬ 
ni,  momenti  haud  levis,  designatae  sunt.  Re-  , 
pertum  fuit,  sanguinem  foetalem,  peracto  in  par¬ 
tu  circuitu,  per  substantiam  ejus  in  ramulis  mi¬ 
nutissimis  vasorum  umbilicalium  circumagi,  ibi- 
que,  aliquam  mutationem  subire,  istae  fere  simi- 
l^em,  quae  in  pulmone  jam  nati  evenit.  Inveni¬ 
mus  quoque  vasa  umbilicalia,  neque  cum  mater¬ 
nis  unire,  neque  ullo  modo  resorbere.  Sed  ad¬ 
huc  fere  nihil  de  modo  quo  foetus  nutritur  no¬ 
vimus. 

Ad  rem  talibus  tenebris  velatam  perlustran¬ 
dam,  quidam  existimarunt,  placentam,  praeter 
functiones  supra  memoratas,  glandulae  munere 
etiam  fungi,  eam  fluidum  lacteum  nutrimento 
foetus  bene  aptatum,  secernere.  Hanc  doctri¬ 


nam 

nam  Harveyus  *  magnus,  et  alii  docuerunt.  Ille 
existimavit  gravidas,  alimentum  in  placenta  de- 
fecatum,  fcetui  parare  et  suppeditare.  Hanc 
opinionem  cotyledonum  exemplum,  tum  mate¬ 
ries  lactea  in  placentas  superficie  *,  tum  vasa  lac¬ 
tea  in  placentae  papillis  f  reperta,  suadere  vide¬ 
tur.  Sed  etiam  si  ad  id  credendum  animos  in¬ 
duceremus,  vix  ullum  de  modo,  quo  foetus  nu¬ 
tritur,  explicaret.  Adhuc  enim  quaerendum, 
quomodo  hoc  fluidum  a  placenta  ad  foetum  pro¬ 
vehatur.  Per  venam  umbilicalem  transire  ne¬ 
quit  ;  ea  enim  ex  ultimis  finibus  arteriarum  um¬ 
bilicalium  immediate  oritur.  Ad  hanc  autem  diffi¬ 
cultatem  superandam,  existimatur  vasa  absorben¬ 
tia,  in  fune  existere,  quibus  cibus  in  placenta  para- 

C  tus 

* 

*  Opera  omnia,  p.  582, 

f  Noortwyk.  De  Utero  Gravido,  p,  10. 

:|:  Et  ipsi  vidimus  in  utero  puerperse  paulo  post 

partum  extinct^,  refcissa  vasa  sanguifera  una  cum 
lacteis,  in  cavum  uteri  propendula,  eaderoque  pla- 
centse  papillis  fuisse  ante  evulsionem  inserta  certum 
visum  est,  quod  similia  in  placenta  papillis  vasa  con¬ 
spexerimus,  id  mihi  aliisque  condiscipulis  demon¬ 
strante  Professore  Regio  D.  Deydier.”— Opera 
Medie  a  y  p.  182. 

tus  ad  foetum  perducitur.  Experimenta  rubt<z 
tinctorum  radice  facta,  ossibus  foetus  ab  ejus  usu 
rubescentibus,  huic  opinioni  favere  videntur.  De 
hac  re  autem  nihil  adhuc  pro  certo  habendum. 
Sperandum  tantum,  ut  labores  periti  alicujus 
anatomici,  vel  has  nostras  conjecturas  confir-< 
ment,  vel  denique  refellant. 

